अपर जिलाधिकारी ने बताया कि निर्धारित कार्यक्रम के अनुसार प्रातः 8 बजे प्राइमरी व माध्यमिक विद्यालय के छात्रों द्वारा अपने अपने क्षेत्र में प्रभात रैली निकाली जायेगी। प्रातः 09 बजे समस्त विद्यालयों में लौह पुरूष सरदार पटेल के जीवन व राष्ट्रीय एकता एवं अखण्डता पर आधारित छात्रों के स्लोगन का संकलन किया जायेगा। दोपहर 12 बजे जिला संयुक्त चिकित्सालय में जिलाधिकारी द्वारा मरीजों को फल वितरित किये जायेंगे। अपरान्ह 1 बजे वृद्व एवं कुष्ठ आश्रम में मुख्य विकास अधिकारी द्वारा भोजन वितरण किया जायेगा। अपरान्ह 2 बजे राजकीय इंटर कालेज में सरदार बल्लभ भाई पटेल के व्यक्तित्व एवं कृतित्व पर आधारित भाषण प्रतियोगिता का आयोजन होगा। अपरान्ह 4 बजे श्रम विभाग द्वारा गोष्ठी एवं सांस्कृतिक कार्यक्रम का आयोजन किया जायेगा।